EkBass/fiwiki-20250220-pages-articles huggingface dataset:
Hirsutismi

Hirsutismi tarkoittaa naisilla esiintyvää liiallista karvankasvua kehon alueilla, joissa tyypillisesti kasvaa karvaa lähinnä miehillä. Näitä alueita ovat esimerkiksi ylähuuli, leuka, rintakehä, alavatsa ja selkä. Hirsutismin toteaminen on jossakin määrin tulkinnanvaraista, sillä normaalin karvoituksen ja liikakarvoituksen ero ei ole yksiselitteinen. Joidenkin arvioiden mukaan hirsutismia esiintyy 5–10 prosentilla naisista, mutta joidenkin arvioiden mukaan esiintyvyys on jopa 15–50 prosenttia. Tyypillinen syy on hirsutismille on munasarjojen monirakkulaoireyhtymä, jota esiintyy noin 5–15 prosentilla naisista. Hirsutismi ei useimmiten ole merkki vakavasta sairaudesta eikä vaadi lääkärin hoitoa. Oireita voi hoitaa karvoja poistamalla. Karvojen poistaminen ei kiihdytä niiden kasvua. Karvankasvua voi hillitä myös eflornitiiniä sisältävällä voiteella. Eflornitiini hoitaa kuitenkin vain oiretta, ei sen taustalla olevaa syytä, ja karvankasvu palaa ennalleen, kun voiteen aktiivinen käyttö lopetetaan. Jos karvankasvu on alkanut yhtäkkiä tai mikäli karvankasvun ohella esiintyy muita oireita, kuten äänen madaltumista, hiustenlähtöä tai kuukautiskierron häiriöitä, saattaa hirsutismin syynä olla hormonitoiminnan häiriö. Tällöin on syytä hakeutua lääkärin vastaanotolle. == Lähteet == ==Aiheesta muualla== *Therepia Fennican määritelmä Luokka:Karvat Luokka:Ihotaudit zh:多毛症
Tšekin ja Slovakian liittotasavalta

Tšekin ja Slovakian liittotasavalta (, , lyh. ČSFR) oli valtio Euroopassa. Se syntyi rauhanomaisesti Tšekkoslovakian sosialistisesta tasavallasta loppuvuonna 1989 olleen samettivallankumouksen seurauksena. Liittotasavallan olemassaolo loppui samettierossa 1993, kun Tšekki ja Slovakia erosivat ja niistä tuli itsenäisiä valtioita.Maatiedosto Slovakia, Historia; Suomen suurlähetystö, Bratislava == Katso myös == *Tšekkoslovakia ==Lähteet== Luokka:Tšekkoslovakia es:Checoslovaquia#República Federal Checa y Eslovaca (1990-1992)
Ansongo

Ansongo on maalaiskunta ja sen keskuskylä sekä Ansongon piirin hallinnollinen keskus Malin Gaon alueella. Se sijaitsee Nigerjoen varrella sata kilometriä Gaosta kaakkoon. Kunnassa on 32 700 asukasta (vuonna 2009). Ansongon kunnan pinta-ala on 496 neliökilometriä. Se rajoittuu pohjoisessa Ansongon piirin Baran, koillisessa Talatayen, idässä Tin-Haman, etelässä Bourran ja lännessä Tessitin kuntiin. Kuntaan kuuluu kuusi kylää ja kaksi paimentolaisryhmää. Asukkaat ovat songhaita, tuaregeja, fulbeja ja arabeja. Heistä valtaosa on muslimeja. Ansongosta on maantieyhteys Gaoon, Nigerin rajalle Labbézangaan sekä Ménakan kautta Anderamboukaneen. Gaon ja Ansongon välillä on ympärivuotista jokiliikennettä, Ansongon ja Labbézangan väli on liikennöitävissä vain syyskuusta helmikuuhun. Ansongon lähellä Zakoïréssa on huonokuntoinen ja vähän käytetty lentokenttä. Seudun pääelinkeinot ovat maanviljely, karjanhoito ja kalastus. Lisäksi harjoitetaan kaupankäyntiä ja käsityöammatteja. Monet hakeutuvat ansiotöihin Nigeriaan, Nigeriin ja Norsunluurannikolle. Kunnassa on 14 alkeiskoulua, kaksi yläkoulua, kaksi koraanikoulua, keskikoulu ja lyseo. Terveyspalveluihin kuuluu terveyskeskus, terveysasema ja neuvola. ==Lähteet== Luokka:Ansongon piiri Luokka:Malin kunnat
Lymesykliini

Lymesykliini on tetrasykliiniryhmään kuuluva antibiootiksi luokiteltava lääkeaine. Sitä käytetään muun muassa aknen sekä klamydioiden hoitoon. == Haittavaikutukset == Kuten kaikki lääkkeet, myös lymesykliini voi aiheuttaa haittavaikutuksia. Sen yleisempiin haittavaikutuksiin kuuluvat pahoinvointi, vatsakipu, ripuli ja päänsärky. == Aiheesta muualla == *Tetralysal-lääkkeen valmisteyhteenveto *Kyoto Encyclopedia of Genes and Genomes (KEGG): Lymecycline *ChemBlink: Lymecycline *Espacenet: US2699054 Luokka:Tetrasykliinit
Miikka Lönnqvist

Miikka Lönnqvist (s. 6. heinäkuuta 1989 Koski Hl.) on suomalainen poliitikko ja järjestöjohtaja. Nykyisin Lönnqvist toimii SDP:n hallintopäällikkönä ja Demokraatti-lehden toimitusjohtajana. Aiemmin Lönnqvist on toiminut muun muassa Suomen sosiaali ja terveys ry:n hallintojohtajana, SAMOKin ja Nuorten Kotkien toiminnanjohtajana sekä Sosialidemokraattisten Nuorten pääsihteerinä. Koulutukseltaan hän on valtiotieteiden kandidaatti. Lönnqvist on toiminut kunnanvaltuutettuna vuodesta 2009. Hän on toiminut vuodesta 2019 Hollolan elinvoimavaliokunnan puheenjohtajana. Tätä ennen hän on toiminut Hollolassa mm. kunnanhallituksen jäsenenä. Ennen Hämeenkosken sulautumista osaksi Hollolaa Lönnqvist toimi muun muassa Hämeenkosken kunnanhallituksen varapuheenjohtajana. Lisäksi Lönnqvist toimii useissa järjestöllisissä luottamustehtävissä. Hän toimii muun muassa Nuorten Kotkien varapuheenjohtajana,http://nuoretkotkat.fi/category/hallinto/ Sosiaali- ja terveysjärjestöjen avustusasioiden neuvottelukunnassa, Työväen Opintorahaston hallituksen puheenjohtajanahttps://www.tyovaenopintorahasto.fi/hallinto/ sekä Työväen Arkiston säätiön varapuheenjohtajana. Aiemmin hän on toiminut muun muassa Valtion nuorisoneuvostossa, TSL:nhttp://www.tsl.fi/tsl- info/organisaatio/hallitus/ ja Demo ry:nhttp://demofinland.org/mika- demo/puolueiden-jarjesto/hallitus/ hallituksissa sekä SDP:n puoluevaltuustossa.http://www.sdp.fi/fi/component/content/article/30-sdp/tutustu/taustat/5062-puoluevaltuusto-2012-2014 Lönnqvist oli Hämeen Sosialidemokraattien varapuheenjohtaja vuosina 2011-2018. Lönnqvist on toiminut myös kansanedustaja Satu Taiveahon eduskunta-avustajana. Politiikan ja järjestötoiminnan ohella Lönnqvist on myös aktiivinen luontokuvaaja. Hän kirjoittaa mm. Demokraatti-lehteen erityisesti lintujen valokuvaamiseen liittyviä kolumneja. Lönnqvist toimii vakituisena kolumnistina myös Keski-Häme-lehdessä. ==Lähteet== == Aiheesta muualla == * Miikka Lönnqvist SAMOKin toiminnanjohtajaksi * Miikka Lönnqvist Demarinuorten pääsihteeriksi * Demarit pitivät asemansa Hämeenkoskella * Hollolan kunnanhallitus *Hollolan kuntapolitiikan kärkipaikat Teemu Kinnarille ja Jari Ronkaiselle Luokka:Suomen Sosialidemokraattisen Puolueen poliitikot Luokka:Vuonna 1989 syntyneet Luokka:Elävät henkilöt
Iirikkikasvit

Iirikkikasvit (Hypoxidaceae) on yksisirkkaisiin kuuluva kasviheimo lahkossa Asparagales. Siinä on 7–9 sukua ja 100–220 lajia tropiikin alueilla, joilla kuiva ja sadekausi vuorottelevat. Monimuotoisuuskeskittymä on eteläisessä Afrikassa (levinneisyyskartta).Stevens 2001-, Viitattu 11.11.2014. == Tuntomerkit == Varsi on enemmän tai vähemmän mukulamainen tai juurakkomainen, ja supistuvat juuret ovat iirikkikasveilla yleisiä. Lehdet sijaitsevat kolmessa rivissä ruusukkeena ja ovat poimuisia. Lehtikanta jää pysyvästi varteen lehden kuihduttua. Kasvit ovat huomiota herättävän karvaisia. Kukintotyyppi vaihtelee; kukinto on vanallinen, vana litteähkö. Yleensä kukat ovat yksisirkkaisten tapaan kolmilukuisia, harvoin kaksilukuisia. Kehä on erilehtinen tai putkimainen, ja sen ulkokiehkura on vihertävä ulkopuoleltaan. Sikiäin on kehänalainen, ja sen kärki on usein kaventunut ja nokkamainen. Sikiäimessä ei ole mesiäisiä. Hedelmä avautuu sivultaan tai on avautumaton tai marjamainen. Joskus hedelmä on kansiluomainen. Siemenet ovat pallomaisia, sileitä tai piikkisiä, ja niissä on huomiota herättävä kannattimen arpi. Alkio on lyhyt ja enemmän tai vähemmän erilaistumaton. Kromosomiluku on n = 6–9, 11. == Luokittelu == Iirikkikasvien lähin sukulainen on Asteliaceae-heimo, joka on sen rinnakkaishaara Asparagales-lahkon evoluutiopuussa. Aikaisemmissa luokittelujärjestelmissä iirikkikasvit vietiin narsissikasvien (Amaryllidaceae) heimoon. Iirikkikasvien heimo käsittää seitsemästä yhdeksään sukua, joista runsaslajisimmat ovat Hypoxis ja Pauridia. Edellisessä on 50–100 lajia, jälkimmäisessä 31. === Suvut === * Curculigo Gaertn. – kärsäliljatFinto: Kassu – Kasvien suomenkieliset nimet: Curculigo – kärsäliljat Viitattu 1.3.2021. * Empodium Salisb. * Hypoxidia Friedmann * Hypoxis L. – helotähdet * Molineria Colla – kärsäliljatSuomen Lajitietokeskus: Kärsäliljat – Molineria Viitattu 1.3.2021. * Pauridia Harv. * Rhodohypoxis Nel – iirikit * Saniella Hilliard & B.L.Burtt * Spiloxene Salisb. http://data.kew.org/cgi-bin/vpfg1992/genlist.pl?HYPOXIDACEAE == Lähteet == * Stevens, P. F. 2001-: Angiosperm Phylogeny Website. * Kassu – Kasvien suomenkieliset nimet: Hypoxidaceae === Viitteet === * Luokka:Kasviheimot
Liiriat

Liiriat (Ixiolirion) on yksisirkkaissuku, johon kuuluu neljä lajia ja joka on liiriakasvien (Ixioliriaceae) heimon ainoa suku. == Levinneisyys == Lajit kasvavat Egyptistä Keski-Aasiaan ulottuvalla alueella (kartta).Stevens 2001–, viitattu 11.11.2014. == Tuntomerkit == Liiriat ovat pystyjuurakkoisia ruohoja, joiden lehdet ovat kärjestään lieriömäisiä. Kukinto on terttumainen, lähes sarjamainen, ja lehdellinen. Kukat ovat melko kookkaita, sinisiä ja lyhyen putkimaisia. Sikiäin on kehänalainen, luotti kolmiliuskainen. Hedelmissä on kulmikkaat siemenet, joissa on endospermi eli siemenvalkuainen. Sirkkalehdet jäävät valkoisiksi jopa siemenen itämisen jälkeen valolle altistuneina. == Luokittelu == Liiriakasvit kuuluvat Asparagales-lahkoon, ja sen lähin sukulainen on chilentähtikasvien (Tecophilaeaceae) heimo. Heimojen muodostamaa evoluutiopuun haaraa luonnehtivat mukulamaiset varret, kierteinen lehtiasento, tupelliset lehdet, melko kookkaat kukat, uloimpien kehälehtien tylppäpäisyys tai sukasellisuus, kehätorven lyhyys, heteiden kiinnittyminen kehätorven suulle ja siemenen pitkä alkio. Liiriat liitettiin aiemmin usein narsissikasveihin (Amaryllidaceae), joiden valtaosasta ne poikkeavat lehtevän kukintovanan, sinisten kehälehtien ja alkaloidien puuttumisen suhteen. === Lajit === Liirioiden sukuun luetellaan neljä hyväksyttyä lajia: * Ixiolirion ferganicum Kovalevsk. & Vved. * Ixiolirion karateginum Lipsky * Ixiolirion songaricum P.Yan * liiria eli tataariliiria (Ixiolirion tataricum) (Pall.) Schult. & Schult.f. == Käyttö == Liiriaa (Ixiolirion tataricum) kasvatetaan huonekasvina.Räty ja Alanko 2004: 80. == Lähteet == * Finto: Kassu – Kasvien suomenkieliset nimet: Liiriat (Ixiolirion) * Räty, E. ja Alanko, P. 2004: Viljelykasvien nimistö. Puutarhaliitto. 951-8942-57-9 * Stevens, P. F. 2001–: Angiosperm Phylogeny Website: Ixioliriaceae. === Viitteet === == Aiheesta muualla == * Suomen Lajitietokeskus: Liiriat – Ixiolirion Luokka:Asparagales
Elämäsi suloisin virhe

Elämäsi suloisin virhe on Heli Kajon 23. toukokuuta 2012 julkaistu esikoisalbumi. Albumi valittiin YleX:n viikon albumiksi viikolla 21. Albumi sijoittui sen ensimmäisellä listaviikollaan Suomen virallisen albumilistan neljännelle sijalle. Kajon saatua levytyssopimuksen Suomen vuoden 2010 Euroviisukarsintojen jälkeen albumin tuottajaksi pestattiin Sipe Santapukki. Myöhemmin albumin tuottajaksi kuitenkin vaihtui Janne Oinas. Albumin teon viimeisimpiä vaiheita seurattiin myös Iholla-televisiosarjassa, jossa Heli Kajo oli yksi sarjan kuudesta ensimmäisen tuotantokauden naisesta. Albumin ensimmäinen single ”Annankadun kulmassa” julkaistiin jo maaliskuussa 2010, kun Kajo kilpaili sillä Suomen euroviisukarsinnoissa. Seuraava single, ”Jos mä kuolen nuorena”, julkaistiin maaliskuussa 2012 ja siitä on julkaistu Matti Ahopellon ohjaama musiikkivideo. Albumin julkaisuviikolla julkaistiin singlenä albumin nimikkoraita ”Elämäsi suloisin virhe”. == Kappaleet == == Arvostelut == * Desibeli.net: * Rytmi: * Soundi: == Lähteet == Luokka:Vuoden 2012 esikoisalbumit Luokka:Suomalaiset popalbumit
Sedov

Sedov (, entiset nimet Magdalene Vinnen II (1921–1936) ja Kommodore Johnsen (1936–1948)), on nelimastoinen teräsrunkoinen parkki, joka oli lähes 80 vuoden ajan suurin käytössä oleva perinteinen purjelaiva. Se on alkujaan rakennettu saksalaiseksi rahtialukseksi mutta on nykyisin purjekoululaiva ja kouluttaa oppilaita Murmanskin, Pietarin ja Arkangelin yliopistosta. Se osallistuu säännöllisesti suuriin kansainväliseen tapahtumiin ja on osallistunut säännöllisesti myös The Tall Ships' Races -tapahtumaan. == Valmistus == Bremeniläinen laivanvarustaja F. A. Vinnen & Co tilasi Magdalene Vinnen II nimisen parkin Friedrich Krupp Germaniawerftiltä Kielistä. Alus laskettiin vesille 1921 purjealuksena, joka oli varustettu apumoottorilla. Alus lähti neitsytmatkalleen vielä samana vuonna 1. syyskuuta Bremenistä Cardiffin kautta Buenos Airesiin. == Magdalene Vinnen II == Alus kuljetti uransa aikana rahtia kaikkialta maailmasta kuten puuta Suomesta, vehnää Australiasta pyriittiä Italiasta ja kappaletavaraa Belgiasta. Se kiersi kahdesti Kap Hornin matkalla Chileen. Viimeisellä matkallaan 1936 alus matkasi Argentiinaan, Etelä- Afrikkaan, Australiaan, Reunionille ja Seychelleille. == Kommodore Johnsen == Magdalene Vinnen II myytiin 9. elokuuta 1936 bremeniläiselle Norddeutscher Lloydille, joka nimesi sen Kommodore Johnseniksi. Uusi omistaja muutti aluksen rahtia kuljettavaksi koululaivaksi, joten majoitustarvetta tuli lisätä 50-60 koulutettavan kuljettamiseksi. == Sedov == Saksan antauduttua alus luovutettiin sotakorvauksena Neuvostoliitolle 20. joulukuuta 1945. Neuvostoliitossa alus muutettiin laivaston koululaivaksi nimettynä Sedoviksi napatutkija Georgy Sedovin kunniaksi. Alus oli laivaston koululaivana 1952-1957, jona aikana se teki laivastovierailuja muun muassa Etelä-Amerikkaan ja Afrikkaan. Vuonna 1957 alus siirrettiin merentutkimusalukseksi Pohjois- Atlantille, missä tehtävässä se oli vuoteen 1966 saakka. Tutkimusmatkoilla oli yleensä mukana myös kadetteja. Alus siirrettiin 1966 Kronstadtissa reserviin, ja sen hallinta siirtyi kalastusministeriölle. 1970-luvulla alusta käytettiin toisinaan koululaivana Suomenlahdella. Vuonna 1981 alus esiintyi kunnostettuna ja sille oli rakennettu esiintymislavalla varustettu lasikatettu juhlasali sekä elokuvateatteri. Alus siirrettiin Riikaan Itämeren koululaivaosastoon. Alus vastaanotti kadetteja Kaliningradin ja Murmanskin merisotakouluista. Latvian itsenäistyttyä vuonna 1991 alus lähti Riiasta Murmanskiin ja se siirrettiin osaksi Murmanskin merisotakoulua. Sen uudeksi kotisatamaksi tuli Murmansk. Vuoden 2017 huhtikuussa Sedovin kotisatamaksi vaihtui Kaliningrad ja sen operoijaksi Kaliningradin teknillinen yliopisto. == Lähteet == == Aiheesta muualla == * Lisätietoa Sedovista Luokka:Purjelaivat
Doryanthaceae

Keihäskukkakasvit (Doryanthaceae) on yksisirkkaisten Asparagales-lahkoon kuuluva heimo, jossa on vain yksi kaksilajinen suku: keihäskukat (Doryanthes).Finto: Kassu – Kasvien suomenkieliset nimet: Doryanthes Kumpikin lajeista kasvaa Itä-Australiassa.Stevens 2001–, Viitattu 11.11.2014. == Tuntomerkit == Keihäskukat ovat massiivisia, mätästäviä monivuotisia ruohoja, joilla on sipulimainen varren tyvi. Lehdet ovat kierteisasentoisia, ehytlaitaisia ja hajoavat kuiduiksi kärjistään. Tiheä kukinto sijaitsee jopa 6 m pitkän, haarattoman ja lehdellisen varren päässä. Toisinaan kukinto on melkein sarjamainen. Kukinnossa on paljon kookkaita, säteittäissymmetrisiä ja kirkkaanpunaisia kukkia. Kehälehdet ovat kookkaita ja muodostavat pitkän putken. Ponnet avautuvat sivulle ja kiinnittyvät palhoon keskiosastaan. Sikiäin on kehänalainen. Siemenet ovat litteitä ja siivellisiä; niissä on endospermi eli siemenvalkuainen ja litteä alkio. Taimessa on sivuilta litistynyt imujuuri eli haustorio ja sirkkalehteä suojaava itutuppi eli koleoptiili. == Luokittelu == Keihäskukat kuuluvat Asparagales-lahkon evoluutiopuun haaraan, jossa ovat myös kurjenmiekkakasvit (Iridaceae), Xeronemataceae, heinäpuukasvit (Xanthorrhoeaceae), narsissikasvit (Amaryllidaceae) ja parsakasvit (Asparagaceae). === Lajit === Keihäskukkien kaksi lajia ovat:Plants of the World Online 2021: Doryanthes Viitattu 13.11.2021. * Doryanthes excelsa Corrêa * nuokkukeihäskukka eli keihäskukka (Doryanthes palmeri) W.Bull == Lähteet == * Stevens, P. F. 2001-: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Asparagales Luokka:Kasviheimot
Yhdysvaltain presidentinvaalit 1920

Yhdysvaltain presidentinvaalit 1920 järjestettiin 2. marraskuuta 1920. Vaalit voitti republikaani Warren Harding haastajanaan demokraatti James M. Cox. Vaalien tärkeimpiä kysymyksiä olivat ensimmäisen maailmansodan jälkeiset rauhansopimukset ja Yhdysvaltain jäsenyys Kansainliitossa. Entisen presidentin, Theodore Rooseveltin mahdollisuuksiin republikaanien ehdokkaana uskottiin vahvasti, mutta hän kuoli sydänkohtaukseen 6. tammikuuta 1919. Täten Warren Hardingista tuli puolueen "musta hevonen" -ehdokas. Vaalit olivat ensimmäiset Yhdysvaltain presidentinvaalit, joissa naiset saivat äänestää. Tämä ilmeni äänestäneiden määrän merkittävänä kasvuna.US Election Atlas == Ehdokkaat == Demokraattinen puolue: *James M. Cox, Ohion kuvernööri *William Gibbs McAdoo, entinen valtiovarainministeri *Alexander Mitchell Palmer, oikeusministeri *Al Smith, New Yorkin kuvernööri *John W. Davis, suurlähettiläs *Edward I. Edwards, New Jerseyn kuvernööri *Woodrow Wilson, Yhdysvaltain istuva presidentti *Robert Latham Owen, senaattori Republikaaninen puolue: *Warren Harding, senaattori *Leonard Wood, kenraalimajuri *Frank Orren Lowden, Illinoisin kuvernööri *Hiram Johnson, senaattori *William Cameron Sproul, Pennsylvanian kuvernööri *Nicholas Murray Butler, Columbian yliopiston johtaja *Calvin Coolidge, Massachusettsin kuvernööri *Robert M. La Follette, senaattori *Theodore Roosevelt, Yhdysvaltain entinen presidentti (kuoli ennen vaaleja) Sosialistinen puolue: *Eugene V. Debs, ammattiyhdistysjohtaja == Lähteet == == Aiheesta muualla == *Geoelections - Kartta vuoden 1920 presidentinvaalien annetuista äänistä Luokka:Vuoden 1920 vaalit Presidentinvaalit 1920
Poutatorvi

Poutatorvi on Kangasalla vuonna 2005 perustettu yhtye. Yhtyeen esikoisalbumi Poutatorvi julkaistiin vuonna 2009 levy-yhtiö Lusti Music & Artsin kautta. KHY Suomen Musiikki julkaisi yhtyeen toisen pitkäsoiton, Solarphonic Shock Wavesin, 11. huhtikuuta 2012. Poutatorvi on keikkaillut lukuisilla klubeilla ja festivaaleilla, kuten Flow, Faces, Maailma kylässä, Naamat ja Ämyrock. == Diskografia == * * * * Tweaking The Space Time EP (2014) Luokka:Suomalaiset yhtyeet
Dallapénpuisto

Dallapénpuisto () on puisto Helsingin Vallilassa. Se on rakennettu entisen Sörnäisten satamaradan ratapiha-alueen paikalle; puisto sijaitsee Harjun nuorisotalon vieressä Aleksis Kiven kadun, Teollisuuskadun ja Kustaankadun rajaamalla alueella. Puiston nurmikentät nousevat kolmessa kohtaa pyramidin muotoisiksi kumpareiksi. Kumpareet myös rajaavat puistoa ja antavat suojaa lähikatujen liikenteeltä. Puiston keskiosassa on kivetty aukio, jota ympäröivät penkit, valaisinpollarit ja kynäjalavien rivit. Kesäsunnuntaisin Dallapénpuistossa järjestetään kirpputori. __NOTOC__ ==Historia == Puisto on saanut nimensä Dallapé-orkesterin mukaan. Monet tanssiorkesterin jäsenet ovat asuneet Aleksis Kiven kadun varrella ja sen lähialueilla Vallilassa ja Kalliossa. Puiston valmistumista juhlittiin puistotansseilla 9. syyskuuta 2005. Esiintyjänä oli kahdeksanmiehinen Dallapé-orkesteri. Orkesteri perustettiin syyskuussa 1925, joten puiston avajaiset osuivat yhteen orkesterin 80-vuotispäivien kanssa. Orkesterin historiaa esitellään taulussa, joka on kiinnitetty puiston reunalla sijaitsevan punatiilisen muuntamorakennuksen seinään. Puiston tienoilla oli 1800-luvun alkuun saakka Sörnäisten järvi. ==Lähteet== * Helsingin kaupunki: Rakennusvirasto: Viheralueet: Puistot: Puistot alueittain: Dallapénpuisto ===Viitteet=== == Aiheesta muualla == Luokka:Helsingin puistot Luokka:Vallila
Yhdysvaltain presidentinvaalit 1916

Yhdysvaltain presidentinvaalit 1916 järjestettiin 7. marraskuuta 1916. Vaalit voitti istuva presidentti, demokraatti Woodrow Wilson haastajanaan republikaani Charles Evans Hughes. Wilson oli demokraattisen puolueen ainoa presidenttiehdokas. Vaalit järjestettiin keskellä ensimmäistä maailmansotaa Yhdysvaltojen ollessa edelleen puolueeton valtio. Vaikka Yhdysvallat olikin selvästi kääntynyt ympärysvaltoja kohti, monet äänestäjät halusivat maan pysyvän puolueettomana. Entisen presidentti Wilsonin vaalilause olikin "He kept us out of war" (suom. hän piti meidät poissa sodasta). == Ehdokkaat == Demokraattinen puolue: *Woodrow Wilson, Yhdysvaltain istuva presidentti Republikaaninen puolue: *Charles Evans Hughes, korkeimman oikeuden tuomari *John W. Weeks, senaattori *Elihu Root, entinen senaattori, ulkoministeri ja sotaministeri *Charles W. Fairbanks, Yhdysvaltain entinen varapresidentti *Albert B. Cummins, senaattori *Theodore E. Burton, entinen senaattori == Lähteet == == Aiheesta muualla == *Geoelections - Kartta vuoden 1916 presidentinvaalien annetuista äänistä Luokka:1916 Presidentinvaalit 1916
Wasenius (suku)

Wasenius (myös Vasenius) on suomalainen porvarissuku. Suvun ensimmäinen tunnettu jäsen oli hämeenlinnalainen porvari Matts Eerikinpoika (n. 1695–1743), joka käytti ensin sukunimeä Biur ja 1740-luvulla Wassén tai Waseen. Hänen poikansa omaksuivat nimen muodossa Wasenius. Yksi sukuhaara polveutuu Matts Eerikinpojan pojasta, kauppias Johan Waseniuksesta (1725–1801), ja toinen tämän veljestä, raatimies Henrik Waseniuksesta (1739–1799). Suku vaikutti Matts Eerikinpojan jälkeen kahden polven ajan porvareina Hämeenlinnassa, mutta 1800-luvun alussa osa hänen pojanpojan pojistaan siirtyi Turkuun ja Helsinkiin. Näihin kuului muun muassa liikemies ja kirjakauppias Gustaf Otto Wasenius, jonka vuonna 1832 rakennuttamansa Annalan huvila Helsingissä oli suvun omistuksessa vuoteen 1940. ==Jäseniä== * Adolf Johan Wasenius (1787–1832), senaatin esittelijäsihteeri, päätoimittaja, G. O. Waseniuksen veli * Gustaf Otto Wasenius (1789–1852), kirjakustantaja ja kirjakauppias, Waseniuksen kirjakaupan perustaja * Adolf Wasenius (1829–1903), liikemies ja porvarissäädyn jäsen valtiopäivillä, G. O. Waseniuksen poika * Carl Wasenius (1821–1899), musiikinopettaja ja kapellimestari, G. O. Waseniuksen pikkuserkku * Valfrid Vasenius (1848–1928), kirjallisuudentutkija, G. O. Waseniuksen poika * Karl Fredrik Wasenius (1850–1920), musiikkikriitikko ”Bis”, Carl Waseniuksen poika * Gösta Wasenius (1863–1939), Helsingin palopäällikkö ja urheilumies, G. O. Waseniuksen pojanpoika * Ernst Wasenius (1864–1949), hammaslääkäri ja lintutieteilijä, Gösta Waseniuksen veli * Leonard Wasenius (1866–1938), Tervakoski Oy:n johtaja, Adolf Waseniuksen poika * Matias Wasenius (1872–1938), filosofian maisteri ja Nya svenska läroverketin rehtori, Adolf Waseniuksen poika * Carl Johan Gustaf Wasenius (1883–1943), sellisti, K. F. Waseniuksen poika * Erik Wasenius (1894–1938), jääkärieverstiluutnantti, Gösta Waseniuksen poika * Nils ”Nisse” Wasenius (1907–1945), kilpa-ampuja, Ernst Waseniuksen poika * Margaretha von Bahr, o.s. Wasenius (1921–2016), tanssija, C. J. G. Waseniuksen tytär Äitinsä puolelta Waseniuksiin kuuluvat muun muassa laulaja Riki Sorsa ja tuottaja Robert von Bahr. Pikaluistelun maailmanmestari Birger Wasenius (1911–1940) kuului ilmeisesti eri sukuun. ==Lähteet== Luokka:Suomalaiset suvut
Gråharunan hylky

Gråharunan hylky on Korppoosta vuonna 1998 löytynyt hylky. Se löytyi puolustusvoimien sukeltajien kuntosukellusten yhteydessä. Sitä on dokumentoitu vuosina 2001-2003 Museoviraston luvalla ja valvonnassa. Runko on noin 16 metriä pitkä, tammeaMeriarkeologinen seura viitattu 21.5.2012, ja limisaumainen, ja siinä on saattanut olla kaksi mastoa. Se on ajoitettu 1500-1600-luvun vaihteeseen. Se on harvinainen ja säilynyt poikkeuksellisen hyvin, koska sitä eivät ole vahingoittaneet virkistyssukeltajat. Sille on vuonna 2004 vahvistettu suoja-alue, jolla on kielletty kaikki sukellustoiminta ja ankkurointi hätätilanteita lukuun ottamatta.Museovirasto viitattu 21.5.2012 Hylystä on löytynyt esineistöä, keramiikkavateja ja -patoja sekä erilaisten ainesosien sulatuksessa käytettyjä upokkaita, joiden perusteella se on ajoitettu. ==Lähteet== Luokka:Itämeren hylyt Luokka:Suomen muinaisjäännökset Luokka:Korppoon historia Luokka:Varsinais-Suomen historia
Zolotšiv

Zolotšiv (, ) on kaupunki Lvivin alueella Länsi-Ukrainassa. Kaupungin asukasluku on 24 074. File:Золочев. Замок..jpg|Zolotšivin linnanmuurin raunioita File:Złoczów - Twierdza 01.JPG|Zolotšivin linnan pihapiiriä File:Золочев. Успенский костел..jpg|Ylösnousemuksen kirkko File:Золочев. Интерьер Успенского костела..jpg|Ylösnousemuksen kirkkoa sisältä ==Lähteet== == Aiheesta muualla == Luokka:Lvivin alueen kaupungit Luokka:Zolotšivin piiri
Lohkojako

Lohkojako on suomalaisessa maanviljelyksessä käytetyn maan historiallisesti vanhin tunnettu maankäyttömenetelmä. Pisimpään se oli käytössä harvaan asutuilla alueilla Itä- ja Pohjois-Suomessa, joissa ei pääsääntöisesti muodostunut kyläyhteisöjä. Maan tiheämmin asutuissa osissa viljelysmaa jaettiin sarkajaolla. Molemmat menetelmät korvautuivat 1700-luvulta lähtien isojaolla. Lohkojaossa peltomaa koostui epäsäännöllisen muotoisista pienistä peltotilkuista, joita talot olivat raivanneet ja joita ne viljelivät yksityisesti. Lohkojako saattoi olla käytössä jo 600-800-luvuilla. Peltomaa raivattiin kyläläisten yhteisiltä mailta ja pellot olivat lohkojaon alkuaikoina kylän yhteisomistuksessa. Jossain vaiheessa käytännöksi tuli se, että peltojen lohkojen omistuksesta sovittiin kyläläisten kesken. Myöhemmin käyttöön tuli virallinen maajako. Lohkojaon aikoihin kerättiin "pakanallista koukkuveroa", joka perustui kyntämisessä käytettyyn auraan. ==Lähteet== Luokka:Suomen asutus- ja yhteiskuntahistoria Luokka:Suomen maatalouden historia
Xeronemataceae

Xeronemataceae on Asparagales-lahkoon kuuluva yksisirkkaisheimo, jonka ainoa suku on kaksilajinen Xeronema. Lajeja kasvaa Uuden-Seelannin Poor Knights -saarilla ja Uudessa-Kaledoniassa.Stevens 2001–, Viitattu 11.11.2014 == Tuntomerkit == Molemmat lajit ovat suurikokoisia ja juurakollisia ruohoja, joiden lehdet ovat miekkamaisia ja sijaitsevat syrjittäin kahdessa rivissä. Kukinto on tiheän tähkämäinen ja ulkonäöltään harjamainen, haarainen ja suojuslehdellinen. Kukat ovat melko kookkaita, säteittäissymmetrisiä ja ylöspäin suuntautuvia. Heteet ulottuvat pitkälle ulos kukasta, ja ponnet kiinnittyvät palhoon keskikohdastaan. Kromosomiluku on n = 17, 18. == Luokittelu == Xeronemataceae-heimo kuuluu Asparagales-lahkossa evoluutiopuun haaraan, jossa ovat myös heinäpuukasvit (Xanthorrhoeaceae), narsissikasvit (Amaryllidaceae) ja parsakasvit (Asparagaceae). Tässä evoluutiopuun haarassa on mitokondrion rpl2-geeni kadonnut. Aikaisemmin Xeronema on viety soihtukasveihin (Asphodelaceae) tai päivänliljakasveihin (Hemerocallidaceae), jotka ovat nyt heinäpuukasvien laajasti käsitetyssä heimossa. Suvun kaksi lajia ovat: * Xeronema callistemon W.R.B.Oliv. * Xeronema moorei Brongn. & Gris == Lähteet == * Stevens, P. F. 2001–: Angiosperm Phylogeny Website. http://www.mobot.org/mobot/research/apweb/ === Viitteet === Luokka:Asparagales Luokka:Kasviheimot
Leskenlehdet

Leskenlehdet (Tussilago) on asterikasvien heimoon kuuluva suku. Parhaiten tunnettu kasvi suvussa on leskenlehti (Tussilago farfara). Suvun nimi Tussilago liittyy sanaan tussis, joka latinassa tarkoittaa yskää. Leskenlehti on nykyisin ainoa sukuun hyväksytty laji, mutta historiallisesti siihen on sijoitettu melko paljon lajeja. Leskenlehdet kuvannut Carl von Linné sijoitti sukuun alun perin muun muassa ruttojuuret (Petasites), alppitupsun (Homogyne alpina) ja Chaptalia- ja Leibnitzia-sukuihin nykyisin siirrettyjä kasveja.Plants of the World Online: Tussilago L. Viitattu 25.10.2021.Plants of the World Online: Tussilago Viitattu 25.10.2021.Global Compositae Database (GCD): Tussilago L. Viitattu 30.1.2024. == Lähteet == == Aiheesta muualla == * Suomen Lajitietokeskus: Leskenlehdet – Tussilago Luokka:Asterikasvit
Rok Pajič

Rok Pajič (s. 26. syyskuuta 1985 Jesenice, Slovenia, Jugoslavian sosialistinen liittotasavalta) on slovenialainen ammattilaisjääkiekkoilija, pelipaikaltaan oikea laitahyökkääjä. ==Ura== Suurimman osan urastaan Pajič on viettänyt Tšekin alempien sarjatasojen seuroissa. Hän on edustanut Sloveniaa neljästi aikuisten arvokisoissa, joista kolme kertaa MM-kisojen korkeimmalla tasolla A-sarjassa. Pajičin kasvattajaseura on HK Kranjska Gora, jonka tunnetuin pelaaja on toinen slovenialaiskiekkoilija, NHL-tähti Anže Kopitar. ==Muuta== Pajičin isä, Murajica Pajič oli myös ammattilaiskiekkoilija, edustaen Jugoslaviaa muun muassa Sarajevon olympiakisoissa vuonna 1984. Lisäksi hänen setänsä Boris Pajič oli kansallisen tason jääkiekkoilija, ja edusti itsenäisen Slovenian joukkuetta kahdesti MM-kilpailuissa. ==Aiheesta muualla== * Luokka:Slovenialaiset jääkiekkoilijat Luokka:Vuonna 1985 syntyneet Luokka:Elävät henkilöt
Sonja Alasalmi

Sonja Emilia Alasalmi (s. 2. elokuuta 1988 Oulainen) on suomalainen yleisurheilija. Hän edustaa Jyväskylän Kenttäurheilijoita ja hänen valmentajanaan toimii Janne Alasalmi. Aikuisten SM-tasolla Alasalmi on saavuttanut pronssia 200 metrin juoksussa sisäratojen SM-kilpailuissa 2010 ja keihäänheitossa heittojen talvimestaruuskilpailuissa 2013. == Lähteet == Luokka:Suomalaiset pikajuoksijat Luokka:Suomalaiset keihäänheittäjät Luokka:Vuonna 1988 syntyneet Luokka:Elävät henkilöt
Annu Kangasaho

Annu Tyyne Maria Kangasaho (s. 2. tammikuuta 1985 Ylistaro) on suomalainen pikajuoksija. Hän edustaa Jyväskylän Kenttäurheilijoita ja hänen valmentajanaan on vuodesta 2001 lähtien toiminut Toivo Ukskoski. Kalevan kisoista Kangasaho on saavuttanut kullan ja kolme hopeaa 4 x 100 metrin viestijuoksussa. == Lähteet == Luokka:Suomalaiset pikajuoksijat Luokka:Vuonna 1985 syntyneet Luokka:Elävät henkilöt
Sanna Kullberg

Sanna Kullberg (o. s. Lampi, s. 15. helmikuuta 1975) on suomalainen kestävyysjuoksija. Hän edustaa Kenttäurheilijat-58:aa ja hänen valmentajinaan toimivat Aimo Sutinen ja Anneli Nummela. Kalevan kisoissa Kullberg on voittanut hopeaa ja pronssia 3 000 metrin estejuoksussa. Maratonilta Kullberg on voittanut SM-tasolla kultaa, kaksi hopeaa ja pronssia sekä puolimaratonilta pronssia. Lisäksi hän on voittanut kultaa 4 x 800 metrin viestijuoksussa. == Lähteet == Luokka:Suomalaiset kestävyysjuoksijat Luokka:Vuonna 1975 syntyneet Luokka:Elävät henkilöt
Näppäimistöveistos

Näppäimistöveistos () on Venäjän Jekaterinburgin kaupungissa sijaitseva tilataideteos, joka esittää tietokoneen näppäimistöä. Se on maastoon sijoitettu 30-kertainen suurennos QWERTY-näppäimistöstä, jossa on myös kyrillinen kirjaimisto. Vuonna 2005 paljastetun, betonista valetun monumentin suunnitteli Anatoli Vjatkin ja siitä on tullut suosittu turistinähtävyys. ==Lähteet== Luokka:Jekaterinburgin rakennukset ja rakennelmat Luokka:Venäjän patsaat ja veistokset
Linda Lindqvist (keihäänheittäjä)

Linda Marie Lindqvist (s. 3. huhtikuuta 1979 Maarianhamina) on suomalainen keihäänheittäjä. Hän edusti IF Ålandia ja hänen valmentajinaan toimivat Danny Lindqvist ja Mikaela Ingberg. Kalevan kisoista Lindqvist saavutti pronssia. Virallisissa kilpailuissa hän ei ole esiintynyt vuoden 2005 jälkeen. Ennätyksensä 53,04 m Lindqvist heitti vuonna 2000. == Lähteet == Luokka:Suomalaiset keihäänheittäjät Luokka:Ahvenanmaalaiset yleisurheilijat Luokka:Vuonna 1979 syntyneet Luokka:Elävät henkilöt
Synnynnäinen sairaus

Synnynnäinen sairaus tai synnynnäinen vaiva on haitallinen tila, jonka henkilöllä on hänen syntyessään tai kehittyy ensimmäisen elinkuukauden aikana ilman selvää ulkoista vaikutusta. Synnynnäiset sairaudet kehittyvät yleensä jo ennen syntymää. Rakenteellisia synnynnäisiä sairauksia kutsutaan synnynnäisiksi anomalioiksi. Synnynnäisiksi sairauksiksi ei luokitella sikiön vaurioita, jotka aiheutuvat ulkoisista seikoista. Synnynnäiset vaivat voivat johtua geenivirheestä, kohdunsisäisestä ympäristöstä, elinten morfogeneesin virheestä, infektiosta tai kromosomaalisesta virheestä. Vaivan vakavuus riippuu raskauden aikaisen ja jälkeisen tilojen välisestä monimutkaisesta vuorovaikutuksesta.Birth Defects Research. Centers for Disease Control and Prevention. Tutkimukset eläimillä osoittavat, että äidin (ja mahdollisesti isänkin) ruokavaliolla, vitamiineilla, glukoosin saannilla jo ennen ovulaatiolla ja raskautta on vaikutus sikiön kehitykseen, kasvuun ja mahdollisiin vaivoihin. Synnynnäistä sairautta aiheuttavaa ulkoista ainetta kutsutaan teratogeeniksi. ==Lähteet== == Aiheesta muualla == Luokka:Kehitysbiologia Luokka:Sairaudet
Michel Marc Bouchard

Michel Marc Bouchard (s. 2. helmikuuta 1958 Saint-Cœur-de-Marie, Quebec, Kanada) on kanadanranskalainen näytelmäkirjailijaThe Globe and Mail, viitattu 22.5.2012 . Bouchard on opiskellut teatterialaa Ottawan yliopistossa. Ensimmäisen näytelmänsä hän kirjoitti 1983 ja on sen jälkeen kirjoittanut noin 25 näytelmää. Hänelle on myönnetty runsaasti palkintoja.Portrait, viitattu 22.5.2012 Näytelmä Les feluettes, jota Montreal Mirror kutsui hänen varhaiseksi mestariteoksekseen, on John Greysonin elokuvan Lilies käsikirjoituksen pohjanaMontreal Mirror, viitattu 22.5.2012 . Näytelmä Le Peintre des madones (2009) on saanut myönteisiä arvioita"Bouchard play paints bleak period in Canadian history Screwed-up women difficult to like in catfight-filled Mrs. Klein" reviews by Jo Ledingham, Vancouver Courier 19.11.2010, viitattu 22.5.2012 . Sen ensi-ilta oli Torontossa Factory Theatressa 2009.J. Kelly Nestruck, "The Madonna Painter: Small town drama", The Globe and Mail, 24.11.2009, päivitys 29.12.2009, viitattu 22.5.2012 Vuonna 2015 ilmestyi Bouchardin käsikirjoitukseen perustuva elokuva Tyttökuningas, joka kertoo Ruotsin kuningatar Kristiinasta. Elokuvan ohjasi Mika Kaurismäki. Ranskankielinen käsikirjoitus käännettiin kuvauksia varten englanniksi. ==Lähteet== ==Aiheesta muualla== *Michel Marc Bouchardin sivusto *Michel Marc Bouchard *Michel Marc Bouchard *Michel Marc Bouchard entry in The Canadian Encyclopedia Luokka:Ranskankieliset kirjailijat Luokka:Kanadalaiset kirjailijat Luokka:Vuonna 1958 syntyneet Luokka:Elävät henkilöt
Vamp

Vamp Oy (aikaisemmin Vaasa Electronics Oy) on suomalainen Vaasassa toimiva, suojareleitä ja valokaarisuojausjärjestelmiä suunnitteleva, valmistava ja myyvä yhtiöVamp Oy siirtyy Areva T&D;:lle, Pohjalainen 10.12.2009, joka on perustettu vuonna 1994Ytj.fi. Yhtiönimi tulee sanoista Vaasa Arc Monitoring Protection. Vampin suojareleitä ja valokaarisuojausjärjestelmiä käytetään sähköenergian tuotannonssa, siirrossa ja jakelussa kotimaassa ja vientikohteissa. Yhtiöllä on toimintaa omien jakelukanaviensa välityksellä neljässäkymmenessä (40) maassa. Tämän lisäksi Vampin tuotteita myydään ranskalaisen Schneider Electric konsernin jakelukanavien kautta. Vuonna 2009 yhtiö liitettiin Areva T&D;:hen. Vuodesta 2010 lukien yhtiön omistaja on ollut Schneider Electric. ==Lähteet== == Aiheesta muualla == *Yrityksen kotisivut *Multifunction Protection, Hightech Finland 2010 Luokka:Vaasalaiset yritykset
Filolaos Korinttilainen

Filolaos Korinttilainen () oli antiikin kreikkalainen Bakkhiadain sukuun kuulunut valtiomies. Hän oli kotoisin Korintista, mutta hänet tunnetaan Theban lainsäätäjänä.Aristoteles: Politiikka II.12. Aristoteles kertoo, että Filolaos rakastui Olympian kisojen voittajaan nimeltä Diokles. Kun Diokles jätti Korintin, koska pelkäsi äidissään Halkyonessa heränneitä insestisiä tunteita, ja muutti Thebaan, Filolaos seurasi häntä. Thebassa ystävykset elivät kuolemaansa saakka ja heidän hautansa oli tarkoituksella sijoitettu niin, että kummaltakin haudalta näki toiselle, mutta Diokleen haudalta ei nähnyt Korinttiin, kun taas Filolaoksen haudalta näki. Aristoteleen mukaan Filolaos sääti Thebassa lakeja, jotka kaupunkilaiset ottivat käyttöön. Näistä Aristoteles mainitsee erikseen lasten hankkimista koskeneet adoptiolait, jotka olivat hänelle omintakeiset. == Lähteet == Luokka:Antiikin kreikkalaiset valtiomiehet
Androdamas Rhegionlainen

Androdamas Rhegionlainen () oli antiikin kreikkalainen valtiomies, joka oli kotoisin Rhegionista. Hänet tunnetaan Aristoteleen maininnasta tämän teoksessa Politiikka, osassa, jossa käsitellään kreikkalaisten kaupunkivaltioiden tunnettuja lainsäätäjiä. Aristoteleen mukaan Androdamas toimi lainsäätäjänä Traakian khalkidialaisille. Hän mainitsee erikseen Androdamaan murhaa ja naisten perintäoikeutta koskevat lait, vaikka sanookin, ettei laeissa ollut mitään erityistä.Aristoteles: Politiikka II.12. == Lähteet == Luokka:Antiikin kreikkalaiset valtiomiehet
Neliöjuurifunktio

Neliöjuurifunktio on matematiikassa yleisesti käytetty yhden muuttujan juuri- ja potenssifunktio, joka voidaan esittää muodoissa :f(x)=\sqrt{x} = x^{\frac {1}{2}}. Neliöjuuren määritelmästä johtuen sen määrittelyjoukko on \left [ 0,\infty \right ) \ eli \ 0 \leqslant x. Neliöjuurifunktion kuvaaja on puolikas paraabeli, jonka huippu on origossa, symmetria-akseli x-akselilla sekä kylki x-akselin yläpuolella. Neliöjuuren laskeminen tunnettiin jo muinoin babylonialaisilla, jossa sen laskemiseksi oli kehitetty iterointiomenetelmäkin. Neliöjuurilla on runsaasti geometrisia, taloudellis- teknisiä tai muita sovelluksia, joissa käytetään muun muassa neliöllisesti verrannollisia suureita. ==Ominaisuuksia== Neliöjuurifunktio ei ole parillinen tai pariton, sillä se ei ole määritelty reaalilukujen negatiivisilla arvoilla. Määrittelyalueessaan se on aidosti kasvavana monotoninen. Sen pienin arvo on samalla funktion ainoa nollakohta, joka sijaitsee origossa. Funktio saa siten aina positiivisia arvoja ja vain origossa se saa arvon nolla. Neliöjuurifunktio on kuvauksena f: \left [ 0,\infty \right ) \rightarrow \mathbb{R} injektio ja f: \left [ 0,\infty \right ) \rightarrow \left [ 0,\infty \right ) surjektio, joka on samalla myös bijektio. Myös kuvaus f: \mathbb{R} \rightarrow \mathbb{C} on mahdollinen, kun negatiivisten lukujen neliöjuuret kuvautuvat kompleksilukuihin. Maalijoukkona on kuitenkin imaginaariluvut, joka on kompleksilukujen osajoukko. Neliöjuurifunktion käänteisfunktio on f^{-1}(x)=x^2 , kun f^{-1}: \left [ 0,\infty \right ) \rightarrow \left [ 0,\infty \right ). Derivaattafunktion arvot ovat puolet neliöjuuren käänteisluvuista :f'(x)= \frac {1}{2 \sqrt{x}} eikä se ole määritelty origossa. Funktion integraalifunktio on :F(x)= \int \sqrt{x} \, dx = \frac {2}{3} x \sqrt{x} + C = \frac {2}{3} \left ( \sqrt {x} \right ) ^3 + C. Kompleksilukujen neliöjuuret lasketaaneri tavalla. ==Katso myös== Artikkelissa neliöjuuri on selvitelty tarkemmin neliöjuuri laskutoimituksena. ==Lähteet== * * ===Viitteet=== Luokka: Funktiot
Flufenaamihappo

Flufenaamihappo (C14H10F3NO2) on N-fenyyliantraniilihapon johdannainen, jota käytetään tulehduskipulääkkeenä. ==Vaikutusmekanismi ja käyttö== Flufenaamihappo estää syklo-oksigenaasientsyymien toimintaa ja siten tulehdusta aiheuttavien prostaglandiinien synteesiä. Sen on todettu myös salpaavan kalsium- ja kaliumionikanavia ja inhiboivan aldo- ketoreduktaasientsyymien toimintaa. Näiden vaikutus kivunlievittämiseen on epäselvä, mutta aldo-ketoreduktaasin estyminen voi ehkäistä syöpää. Flufenaamihappoa käytetään keskivaikean tai kovan lihas- tai nivelperäisen kivun, esimerkiksi reuman aiheuttaman kivun, lieventämiseen. Sitä voidaan käyttää sekä oraalisesti että topikaalisesti joko yksin tai muiden lääkeaineiden kanssa. Usein sitä käytetään verenohennuslääkkeenä käytetyn varfariinin kanssa. Flufenaamihapon pitkäaikaista käyttöä ei suositella mahdollisen munuaistoksisuuden vuoksi. Muita haittavaikutuksia voivat olla maha- ja suolisto-oireet ja huonovointisuus. Toisinaan flufenaamihappoa käytetään sen alumiinisuolana alumiiniflufenaattina, joka ei ärsytä yhtä voimakkaasti suolistoa kuin vapaa happo.Elmar Friderichs, Thomas Cristoph & Helmut Buschmann. Analgesics and Antipyretics, 2. Nonsteroidal Anti- inflammatory Drugs. Ullmann's Encyclopedia of Industrial Chemistry., John Wiley & Sons, New York, 2011, Viitattu 22.05.2012 Arthur L. McKenna: Aluminium carboxylates, Kirk-Othmer Encyclopedia of Chemical Technology, John Wiley & Sons, New York, 2000 Viitattu 22.05.2012 ==Synteesi== Flufenaamihappoa syntetisoidaan 2-klooribentsoehaposta ja 3-trifluorimetyylianiliinista kaliumkarbonaatilla käsittelemällä kuparikatalyytin läsnä ollessa. Flufenaamihappoa voidaan käyttää toisen tulehduskipulääkkeen etofenamaatin synteesissä. ==Lähteet== Luokka:Tulehduskipulääkkeet
Lentopallon miesten Euroopan olympiakarsinta 2012

Lentopallon miesten Euroopan olympiakarsintaturnaus 2012 pelattiin Sofiassa, Bulgariassa 8. –13. toukokuuta 2012. Italia voitti loppuottelun Saksaa vastaan ja selviytyi Lontoon olympiaturnaukseen == Osallistuvat maat == *Kotijoukkue ** Bulgaria *Joukkueet, jotka eivät selvinneet maailmancupista suoraan kisoihin ** Serbia ** Italia *Esi-karsintalohkojen voittajat ** Espanja ** Saksa ** Suomi *Esi-karsintalohkojen parhaat kakkoset ** Slovakia ** Slovenia == Alkulohkot == === Lohko A === Sijoitus Joukkue Ottelut 3P 2P 1P 0P VE HE p suhde P 1 Bulgaria 3 3 0 0 0 9 0 1,278 9 2 Serbia 3 2 0 0 1 6 5 1,071 6 3 Espanja 3 1 0 0 2 4 6 0,909 3 4 Slovenia 3 0 0 0 3 1 9 0,819 0 A-lohkon ottelut 1\. erä 2. erä 3. erä 4. erä 8\. toukokuuta Bulgaria Slovenia 3–0 25–23 25–18 25–22 9\. toukokuuta Espanja Slovenia 3–0 25–17 25–23 25–18 9\. toukokuuta Bulgaria Serbia 3–0 25–22 25–16 25–13 10\. toukokuuta Serbia Espanja 3–1 25–19 25–17 23–25 25-22 11\. toukokuuta Serbia Slovenia 3–1 22–25 25–18 27–25 25–15 11\. toukokuuta Bulgaria Espanja 3–0 25–16 25–20 25–16 === Lohko B === Sijoitus Joukkue Ottelut 3P 2P 1P 0P VE HE p suhde P 1 Italia 3 2 1 0 0 9 2 1,072 8 2 Saksa 3 2 0 0 1 6 4 1,076 6 3 Slovakia 3 1 0 0 2 3 7 0,935 3 4 Suomi 3 0 0 1 2 4 9 0,937 1 B-lohkon ottelut 1\. erä 2. erä 3. erä 4. erä 5. erä 8\. toukokuuta Saksa Slovakia 3–0 25–19 25–22 25–20 8\. toukokuuta Italia Suomi 3–2 25–21 16–25 30–28 16–25 16–14 9\. toukokuuta Saksa Suomi 3–1 31–29 25–19 21–25 25–16 10\. toukokuuta Slovakia Suomi 3–1 25–20 25–16 21–25 25-19 10\. toukokuuta Italia Saksa 3–0 25–22 25–21 25–22 11\. toukokuuta Italia Slovakia 3–0 25–23 25–13 25–22 == Pudotuspelit == Välierät 1\. erä 2. erä 3. erä 4. erä 1 12. toukokuuta Sofia 3–1 25–14 25–19 19–25 25–16 2 12. toukokuuta Sofia 1–3 22–25 25–20 22–25 16-25 Loppuottelu 1\. erä 2. erä 3. erä 4. erä 5. erä 13\. toukokuuta Sofia 3–2 25–22 26–24 19–25 22–25 15-12 == Lopulliset sijoitukset == Sija Joukkue huom! 1\. Selviytyi olympiaturnaukseen 2\. Jatkaa maailmankarsintaan. 3\. Jatkaa maailmankarsintaan. 3\. Jatkaa maailmankarsintaan.http://www.todor66.com/volleyball/Olympics/Men_OQ_2012.html 5\. Karsiutui olympiaturnauksesta 5\. Karsiutui olympiaturnauksesta 7\. Karsiutui olympiaturnauksesta 7\. Karsiutui olympiaturnauksesta Ranska ja Tšekki, jotka eivät selvinneet Euroopan karsinnan lopputurnaukseen jatkavat myös maailmankarsinnassa ranking sijoitustensa ansiosta. == Lähteet == * http://www.todor66.com/volleyball/Europe/Men_OQ_2012.html === Viitteet === Olympiakarsinta Euroopan miesten Olympiakarsinta 2012 Euroopan miesten Luokka:Sofian urheilu
Faradayn kuppi

Faradayn kuppi on sähköstatiikassa käytettävä mittalaite, jota käytetään muun muassa varatun kappaleen varauksen suuruuden selvittämiseen. Kuppi koostuu kahdesta sisäkkäisestä kupista, jotka ovat johtavia ja jotka on eristetty toisistaan. Faradayn kupin sisempään osaan tuodaan varaus, joka indusoituu sisempään kuppiin. Kuppien välinen jännite mitataan, ja kupin kapasitanssin ollessa tunnettu saadaan varauksen suuruus laskettua. == Lähteet== * Luokka:Sähköstatiikka Luokka:Mittalaitteet
Tuottajalevy

Tuottajalevy on äänite, jonka (miltei) jokaisella kappaleella on jokin vieraileva artisti, joka on useimmiten eri henkilö kuin levyn tuotannosta ja sävellyksestä vastaava artisti/artistit, joka/jotka on ilmoitettu äänitteen artistiksi/artisteiksi. Termi on yleinen etenkin suomalaisessa hip hopissa. ==Suomalaisia tuottajalevyjä== * HKI Crates, HKI Crates * Kompilaatio, AR2 * Pilvilinna, DJ Polarsoul * Rattaat pyörimään, Jake the Break & Flam * Sutenööriskeidaa, K.V.N & Lobo * Tuottajalevy, DJPP * Tuottajalevy, Speakeasy * Koko Suomi, Juan Muteniac * 1. erä, Giant Räbät Luokka:Hip hop -musiikki
Inkerman

Inkerman (, , ) on kaupunki Ukrainassa Krimin niemimaalla. Se oli aiemmin osa Sevastopolin kaupunkia, mutta vuoden 2020 uuden aluejaon mukaan se on osa Krimin autonomista tasavaltaa ja Bah’tšysarain piiriä; uusi piirijako astui voimaan vuonna 2023. Inkermanissa on kalkkikivilouhos, jonka valkoista kiveä viedään useisiin maihin. Krimin sodan aikainen Inkermanin taistelu käytiin Britannian ja Ranskan sekä Venäjän keisarikunnan välillä 5. marraskuuta 1854 Inkermanin eteläpuolella lähellä Sevastopolia.http://britishbattles.com/crimean-war/inkerman.htm ==Lähteet== ==Aiheesta muualla== * Hartwallin suku alkoi rakentaa viini-imperiumia Ukrainaan (2011) (talouselama.fi) * "Raivatkaa tilaa krimiläiselle viinille" - pätee myös suomalaiseen viinitilaan (3/2014) (talouselama.fi) Luokka:Sevastopol Luokka:Ukrainan kaupungit
Lentopallon miesten Afrikan olympiakarsinta 2012

Karsinta Lontoon olympiakisojen lentopalloturnaukseen suoritettiin Afrikan maiden osalta Yaoundessa, Kamerunissa 17. – 21. tammikuuta 2012. Tunisia voitti kaikki ottelunsa ja selviytyi suoraan olympiakisoihin. Egypti sai vielä mahdollisuuden maailmankarsinnan kautta. == Sarjataulukko == Joukkue O V3 V2 H1 H0 Erät Eräpisteet P Tunisia 4 4 0 0 0 12-2 341-297 12 3-1 3-1 3-0 3-0 Egypti 4 2 1 0 1 10-5 362-307 8 - 3-2 3-0 3-0 Kameun 4 1 1 1 1 9-8 381-371 6 - - 3-2 3-0 Algeria 4 1 0 1 2 5-9 311-318 4 - - - 3-0 Ghana 4 0 0 0 4 0-12 200-300 0 - - - - Niger luopui osanotosta. == Lähteet == * http://www.todor66.com/volleyball/Africa/Men_OQ_2012.html Miesten Afrikan olympiakarsinta 2012 Luokka:Kamerunin urheilu Luokka:Yaoundé
Héctor Eduardo Vera Colona

Héctor Eduardo Vera Colona (s. 26. helmikuuta 1962 Chiclayo) on perulainen roomalaiskatolinen piispa. Hänet vihittiin papiksi Chiclayon hiippakuntaan 8. joulukuuta 1987 ja nimitettiin Ican hiippakunnan johtoon 31. lokakuuta 2007. Piispaksi vihkiminen seurasi 8. joulukuuta. Pääkonsekraattorina toimi Juan Luis Cipriani Thorne, jota avustivat Rino Passigato ja Guido Breña López.Catholic-Hierarchy.org: Bishop Héctor Eduardo Vera Colona == Lähteet == Luokka:Perulaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Lentopallon miesten Etelä-Amerikan olympiakarsinta 2012

Karsinta Lontoon olympiakisojen lentopalloturnaukseen suoritettiin Etelä- Amerikan maiden osalta Almirante Brown Municipal Sports Centressa, Argentiinassa 11.–13. toukokuuta 2012. Argentiina voitti kaikki ottelunsa ja selviytyi suoraan olympiakisoihin. == Sarjataulukko == Joukkue O V3 V2 H1 H0 Erät Eräpisteet P Argentiina 3 3 0 0 0 9-0 227-162 9 3-0 3-0 3-0 Venezuela 3 2 0 0 1 6-4 237-213 6 - 3-1 3-0 Kolumbia 3 0 1 0 2 4-8 231-272 2 - - 3-2 Chile 3 0 0 1 2 2-9 204-252 1 - - - Argentiina olympiaturnaukseen. Venezuela jatkaa maailmankarsintaan. == Lähteet == * http://www.todor66.com/volleyball/South_America/Men_OQ_2012.html Miesten Etelä-Amerikan olympiakarsinta Miesten Etelä-Amerikan olympiakarsinta 2012 Luokka:Buenos Airesin maakunta
Timothy Joseph Lyne

Timothy Joseph Lyne (21. maaliskuuta 1919 Chicago – 25. syyskuuta 2013) oli yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan Samuel Alphonsius Stritch, ja hänet nimitettiin sen vihkipiispaksi sekä Vamallan titulaaripiispaksi 18. lokakuuta 1983. Piispaksi vihkiminen seurasi 13. joulukuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.Catholic-Hierarchy.org: Bishop Timothy Joseph Lyne Lyne toimi vihkipiispana, kunnes jäi eläkkeelle 24. tammikuuta 1995. == Lähteet == Luokka:Yhdysvaltalaiset katoliset piispat Luokka:Vuonna 1919 syntyneet Luokka:Vuonna 2013 kuolleet